ILM ลุ้นไตรมาส 4 ฟื้นตัวโดดเด่น 151% โบรกแนะซื้ออัพกำไร-ราคาเป้าหมายใหม่ 18.20 บาท
ILM ลุ้นไตรมาส 4 ฟื้นตัวโดดเด่น 151% โบรกแนะซื้ออัพกำไร-ราคาเป้าหมายใหม่ 18.20 บาท
ILM ลุ้นไตรมาส 4 ฟื้นตัวโดดเด่น 151% โบรกแนะซื้ออัพกำไร-ราคาเป้าหมายใหม่ 18.20 บาท
9 พ.ย. 2564

บล.โนมูระ พัฒนสิน ระบุในบทวิเคราะห์วันนี้ (8 พ.ย.64)  ว่า บริษัท อินเด็กซ์ ลิฟวิ่งมอลล์ จำกัด (มหาชน) หรือ ILM (Upgrade TP from 17.7 to 18.2) :มีมุมมอง slightly positive ต่อกำไรสุทธิไตรมาส 3/2564 ที่ 56 ล้านบาท (-62% เทียบช่วงเดียวกันของปีก่อน,-45%เทียบไตรมาสก่อนหน้า) ดีกว่าเราและตลาดคาด เพราะรายได้อื่นและคุมดอกเบี้ยจ่ายได้ดี ทั้งนี้ แม้กำไรไตรมาส 3/2564 อ่อนตัวแรง เทียบช่วงเดียวกันของปีก่อน, เทียบไตรมาสก่อนหน้า เพราะคำสั่ง Lockdown เกือบ 2 เดือนฉุดยอดขายหน้าร้านและรายได้ค่าเช่าหดตัวแรง
อย่างไรก็ดีมองว่ากำไรผ่านจุดต่ำสุดไปแล้ว โดย SSSGต.ค. +17% จากไตรมาส 3/2564 ลดลง 20% และรายได้ค่าเช่าเริ่มใกล้เคียงกับช่วงก่อนล็อกดาวน์แล้ว ในขณะที่กระแสตอบรับที่มากขึ้นต่อเนื่องต่อช่องทางขายออนไลน์ผสานกับการบริหารต้นทุนการเงินที่ดีขึ้น ก็ทำให้คาดกำไรไตรมาส 4/2564 ฟื้นตัวโดดเด่น +151% เทียบไตรมาสก่อนหน้า หรือลุ้นทรงตัว เทียบช่วงเดียวกันของปีก่อน
ทั้งนี้ปรับกำไรปี 2564-2565 ขึ้นเล็กน้อย +1-2% สะท้อนอัตราดอกเบี้ยจ่ายที่ต่ำลง โดยยังคงมุมมองบวกต่อกำไรปี 2565 ที่จะโต +33% เทียบช่วงเดียวกันของปีก่อน เด่นสุดในกลุ่มร้านตกแต่งบ้านตามการกลับมาขยายสาขาใหม่,การโตเด่นของกลุ่ม online, รายได้ค่าเช่าและการประหยัดต่อขนาด ในขณะที่ราคาหุ้นยังซื้อขาย PEG ต่ำกว่า 1x จึงแนะนำ TRADING BUY ปรับราคาเป้าหมายปี 2565  เป็น 18.2 บาท จากเดิม 17.70 บาท